شەفەق نیوز/ نمایش گشتی فیلم سینەمایی "ئاتابای" لە دەرهێنان و بەرهەمهاوردن نیكی كەریمی هەسادی ناودار سینەمای ئیران لە  سینەمایل سلێمانی، هەولێر و دهۆك لە هەرێم كوردستان کریەێد.
فیلم سینەمایی "ئاتابای" Atabai لە دەرهێنان و بەرهەمهاوردن نیكی كەریمی، هەسارەی وە ناوبانگی سینەمای ئیران، لە نویسین هادی حەجازی فەر و نیكی كەریمی و وە پاڵەوانی بڕیگ لە ئەكتەرە ناودارەیل سینەمای ئیران، لەوانە هادی حەجازی فەر دویای بەشداری له فێستیڤاڵەیل ناودەوڵەتی، فیلم و نمایش له وڵاتەیل جویراجویر جەهان، لە "ئێمپایێر" فامیلی مۆڵ لە شار هەولێر و هەرلیوا لە سینەمای "دهۆك مۆڵ" لە شار دهۆك دەسسەپی کەێد.
"ئاتابای"، بەرهەم ساڵ 2019 وە وەرپرسیاری محەمەد تۆریوەریان، وە هەماهەنگی خانم مێهری فەریقی وەرپرس كۆمپانیای كلاسی ڤیژن، وە هاوكاری وەزارەت روشنهۊری و گەنجەیل حكومەت هەرێم كوردستان و هاتە دەر.
ئی فیلمە ک یەكەمین جار، لە سی و هەشتەمین خول فێستیڤاڵ فیلم فەجر نمایش کریا، و كاندید وەرگردن سیمورغی بلوورین لە 5 بەش و هەرلیوا فیلم هەڵوژاردەی ڕخنەگرەیل و نویسەرەیل گۆڤار مانگانەی فیلم لە شمارەی شەشم ساڵ 2019 بوی، لە بڕیگ فێستیڤاڵ ناودەوڵەتی فیلم.
